 Na RICHARD MUNGUTI MWALIMU wa shule ya msingi alishtakiwa jana kwa kutuma habari za uwongo katika mtandao wa tume ya kuajiri walimu (TSC) kwamba kinara wa tume hiyo Dkt Nancy Macharia ameaga. Bw Jeremiah Mwawuganga alikabiliwa na mashtaka mawili aliyokana ya kumdhulumum kimitandao Dkt Macharia na kueneza habari za uwongo. Bw Mwawuganga , anayesomesha katika shule ya Muusini kaunti ya Makueni alikanusha mashtaka dhidi yake aliposhtakiwa mbele ya hakimu mkuu mahakama ya Milimani Bi Susan Shitubi. Mashtaka dhidi ya Bw Mwawuganga yalisema mnamo Januari 16,2022 akiwa na nia ya kumsababishia Dkt Macharia pamoja na familia yake kwa kuchapisha katika mtandao wa Facebook wa TSC kwamba kinara huyo wa walimu amekata Kamba. Shtaka la pili lilisema mshtakiwa alisambaza katika mtandao wa Facebook wa TSC habari za uwongo kwa Dkt Macharia ameaga. Mwalimu huyo alikana mashtaka na kuomba mahakama imwachilie kwa dhamana. Upande wa mashtaka haukupinga mshtakiwa akiwachiliwa kwa dhamana. Bi Shitubi alimwagiza mshtakiwa alipe dhamana ya pesa tasilimu Sh100,000 ndipo aachiliwe kutoka korokoroni. Kesi dhidi ya Bw Mwawuganga itatajwa tena mnamo Feburuari 8,2022. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  